Gigaba kondig ondersoek aan oor belastingtekortMalusi Gigaba, minister van finansies van Suid-Afrika, het die Woensdag die 2017 Mediumtermyn-begrotingsbeleidverklaring (MTBPS) in die Parlement voorgelê. FOTO: ANA FOTO Malusi Gigaba, die minister van finansies, het Dinsdag aangekondig pres. Jacob Zuma het ŉ dringende geregtelike ondersoek na die Suid-Afrikaanse Inkomstediens (SAID) goedgekeur. Gigaba het gesê Tom Moyane, die SAID se kommissaris, is van die ondersoek ingelig en Moyane het onderneem om sy samewerking te gee. “Ons verwag dat die ondersoek opbouend sal wees en die instelling verder versterk waar dit moontlik is. Dit is van belang vir die regering om vas te stel waarom belastinggeld nie ingesamel is nie en sodoende te verseker dat dringende regstellende stappe gedoen word sodat die SAID sy teikens wel haal,” het Moyane gesê. Gigaba het verlede maand sy mini-begroting in die parlement gelewer. Dit het gewys dat die SAID ŉ belastingtekort van R50 miljard vir die huidige geldjaar ervaar. Politieke partye het teen Gigaba uitgevaar oor die reusetekort en eis Moyane se kop.